Държавен вестник, бр. 98, 2002 г., стр. 6

С Т Р .  6
Д Ъ Р Ж А В Е Н   В Е С Т Н И К
Б Р О Й  98
МИНИСТЕРСТВА
И ДРУГИ ВЕДОМСТВА
МИНИСТЕРСТВО
НА ИКОНОМИКАТА
ПРАВИЛНИК
за организацията и дейността на Национал-
ния съвет по туризъм
Раздел I
Общи положения
Чл. 1. С този правилник се уреждат органи-
зацията и дейността на Националния съвет по
туризъм като държавно-обществен консултати-
вен и координационен орган към министъра на
икономиката.
Чл. 2. Националният съвет по туризъм орга-
низира и осъществява дейността си в съответс-
твие с основните си функции, определени в чл. 7,
ал. 5 от Закона за туризма.
Раздел II
Състав и ръководство на Националния
съвет по туризъм
Чл. 3. (1) Националният съвет по туризъм
има 30 членове и включва:
1. председател—министъра на икономиката
или оправомощено от него лице;
2. заместник-министър на икономиката;
3. директор на дирекция “Национална турис-
тическа политика” при Министерството на
икономиката—същият е и секретар на съвета;
4. председателят на Комисията по търговия
и защита на потребителите;
5. изпълнителният директор на Изпълнител-
ната агенция за национална туристическа рек-
лама и информация;
6. по един представител на: Министерство-
то на външните работи, Министерството на вът-
решните работи, Министерството на култура-
та, Министерството на околната среда и води-
те, Министерството на земеделието и горите,
Министерството на образованието и науката,
Министерството на регионалното развитие и
благоустройството, Министерството на транс-
порта и съобщенията, Министерството на фи-
нансите и Министерството на правосъдието;
представителите на министерствата с ранг
заместник-министър се определят от съответ-
ния министър;
7. трима представители на браншовите ту-
ристически сдружения: Българска туристичес-
ка камара, Българска асоциация на туристичес-
ките агенции, Българска хотелиерска и ресто-
рантьорска асоциация;
8. двама представители на продуктовите ту-
ристически сдружения;
9. трима представители на регионалните
туристически сдружения;
10. един представител на сдруженията на
лица, предоставящи допълнителни туристичес-
ки услуги—ски-училища, планински водачи,
концесионери, екскурзоводи и др.;
11. двама представители на сдруженията на
въздушни и сухопътни превозвачи;
12. един представител на националните сдру-
жения на потребителите в Република България;
13. един представител на Националното сдру-
жение на общините в Република България;
14. един представител на бизнес-клуб “Въз-
раждане”;
15. един представител на сдружението—Съ-
вет за обучение по туризъм.
(2) Организациите по ал. 1, т. 8, 9, 10 и 11
определят представителите от своята квота на
ротационен принцип за срок една година на
основата на писмено споразумение между тях.
В случай, че те не постигнат съгласие в опреде-
лен срок и не посочат своите представители,
същите се определят от председателя на Наци-
оналния съвет по туризъм.
(3) Промени в състава на Националния съ-
вет по туризъм могат да се правят по предложе-
ние на министерствата и сдруженията по ал. 1,
които са определили своите представители.
(4) При прекратяване на правомощията на
член на Националния съвет по туризъм ръко-
водителят на съответното министерство или
сдружение в 30-дневен срок определя своя нов
представител.
(5) Участието на членовете в работата на
Националния съвет по туризъм е лично и те
могат да бъдат замествани от други лица—за
министерствата с ранг не по-нисък от директор
на дирекция, само по изключение с предвари-
телно информиране на секретариата на съвета.
Чл. 4. (1) Дейността на Националния съвет
по туризъм се ръководи от председателя.
(2) Председателят на Националния съвет по
туризъм:
1. насрочва заседанията и определя днев-
ния ред;
2. ръководи заседанията и цялостната рабо-
та на Националния съвет по туризъм;
3. организира и контролира изпълнението
на решенията на Националния съвет по тури-
зъм чрез секретариата;
4. представлява Националния съвет по тури-
зъм в страната и чужбина.
(3) Заместник-председателят на Национал-
ния съвет по туризъм е представител на бран-
шово туристическо сдружение, който се пред-
лага от браншовите сдружения и се избира за
срок една година, на ротационен принцип. При
отсъствие на председателя изпълнява неговите
функции и задължения.
(4) Секретариатът на съвета включва сек-
ретар и трима административни сътрудници.
Той организира изпълнението на решенията
на Националния съвет по туризъм в периода
между заседанията му под ръководството на
председателя.